A BIZOTTSÁG 458/2008/EK RENDELETE
(2008. május 26.)
a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló 2368/2002/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló, 2002. december 20-i 2368/2002/EK tanácsi rendeletre (1) és különösen annak 19. és 20. cikkére,
mivel:
(1)
A kimberleyi folyamat tanúsítási rendszerének elnöke a 2007. november 20-i elnöki közleményében a résztvevők listájának 2007. november 8-i hatállyal a Kongói Köztársasággal történő kiegészítése mellett határozott.
(2)
A II. mellékletet ennek megfelelően módosítani kell.
(3)
Bulgária, Németország és Románia értesítette a Bizottságot közösségi hatóságaik elérhetőségének megváltozásáról.
(4)
A III. mellékletet ennek megfelelően módosítani kell,
ELFOGADTA EZT A RENDELETET:
1. cikk
A 2368/2002/EK rendelet II. melléklete helyébe e rendelet I. melléklete lép.
2. cikk
A 2368/2002/EK rendelet III. melléklete helyébe e rendelet II. melléklete lép.
3. cikk
Ez a rendelet az Európai Unió Hivatalos Lapjában való közzétételét követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. május 26-án.